open-index/open-wikipedia-markdown huggingface dataset:
சபனா ஆசுமி

**சபனா ஆசுமி ** (*Shabana Azmi*, , ; பிறப்பு: செப்டம்பர் 18, 1950) இந்தியாவைச் சேர்ந்த திரைப்பட, தொலைக்காட்சி மற்றும் நாடக நடிகை. புனேயில் உள்ள *திரைப்பட மற்றும் தொலைக்காட்சி கல்லூரி*யின் முன்னாள் மாணவியான சபனாவின் திரைப்பட அறிமுகம் 1974ஆம் ஆண்டில் நிகழ்ந்தது.  விரைவிலேயே *புதிய அலைத் திரைப்படங்கள்* என அறியப்பட்ட யதார்த்தநிலையை பிரதிபலிக்கும் கனத்த கதைக்கரு தாங்கிய இணை திரைப்படங்களில் முன்னணி நடிகையாக முன்னேறினார். சபனாவின் பலத்திறப்பட்ட வேடங்களும் நடிப்புத்திறனும் வெகுவாக பாராட்டப்பட்டு பல விருதுகளையும் பெற்றுத் தந்தது. ஐந்து சிறந்த நடிகைக்கான தேசிய திரைப்பட விருதுகளையும் பல பன்னாட்டு விருதுகளையும் பெற்றுள்ளார். நான்கு பிலிம்ஃபேர் விருதுகளையும் பெற்றுள்ளார்..

சபனா 120 திரைப்படங்களில் நடித்துள்ளார். 1988ஆம் ஆண்டு முதல் வெளிநாட்டுத் தயாரிப்புகளிலும் நடிக்கத துவங்கினார். திரைப்படத்தைத் தவிர மும்பை குடிசைவாசிகள் கட்டாயமாக இடம் பெயர்க்கப்படுவதை எதிர்த்து நடந்த போராட்டங்களில் பங்கெடுத்தார். பல சமூக மற்றும் மகளிர் உரிமைச் செயல்பாடுகளிலும் பங்கெடுத்துள்ளார். *ஐக்கிய நாடுகள் மக்கள்தொகை நிதியத்தின்* நல்லெண்ண தூதராகவும் மாநிலங்களவை உறுப்பினராகவும் விளங்குகிறார். கவிஞரும் திரைக்கதை ஆசிரியருமான சாவேத் அக்தரை திருமணம் புரிந்துள்ளார்.

## மேற்கோள்கள்

## உசாத்துணைகள்
* *India’s 50 Most Illustrious Women* () by Indra Gupta
* Holt, Julia; Phalke, Shubhra; Basic Skills Agency. *Shabana Azmi*. இலண்டன் : Basic Skills Agency, 1995. .

## வெளியிணைப்புகள்

* 
* Shabana Azmi NGO in India
* ''One on One - Shabana Azmi'' - அல் ஜசீராவில் நேர்முகம் - ஆங்கிலத்தில் (ஒளிதம், 25 நிமிடங்கள்)
* Time: Shabana Azmi
* Indian American Arts Council 
* Article from the Village Voice 
* டிவிட்டரில் சபனா

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:மாநிலங்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:பெண்ணியவாதிகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:இந்திய முஸ்லிம் பெண்கள்
முக்கண் புராணங்கள்

சைவ சமயம் சார்ந்த தமிழ் புராணங்கள் பல இருந்தாலும் மூன்று நூல்களை மட்டும் தனித்துக்காட்ட சிவனின் மூன்று கண்களோடு ஒப்பிட்டுக் கூறுவர். அவை பெரியபுராணம், திருவிளையாடல் புராணம் மற்றும் கந்த புராணம் ஆகும்.

## முக்கண் புராணங்கள்

## மூலம்
* http://www.tamilvu.org/courses/degree/p202/p2021/html/p20216.htm

பகுப்பு:தமிழ் இலக்கிய நூல்கள்
பகுப்பு:சைவ சமய நூல்கள்
தாவோசு

**தாவோசு ** (*Davos*,  தொன்மையான இத்தாலியம்: *Tavate*, உள்ளூர் செருமன் உச்சரிப்பு:) சுவிட்சர்லாந்தின் *கிரௌபுன்டன்* கன்டனில் *பிராட்டிகௌ* மாவட்டத்தில் அமைந்துள்ள ஓர் நகராட்சியும் மலை வாழிடமும் ஆகும். இதன் நிரந்தர மக்கள்தொகை 11,248 (2009). சுவிஸ் ஆல்ப்ஸ் மலைகளில் புளோசுர் மற்றும் அல்புலா மலைத்தொடர்களின் இடையில் லாண்ட்வேசர் ஆற்றின் கரையில் அமைந்துள்ளது.  உயரத்தில் உள்ள இந்த நகரம் ஐரோப்பாவில் மிக உயர்ந்த இடத்தில் உள்ள நகரமாக விளங்குகிறது.

தாவோசில் ஒவ்வொரு ஆண்டும் உலகின் முகனையான அரசியல்வாதிகளும் வணிகத் தலைவர்களும் சந்திக்கின்ற உலக பொருளாதார மன்றம் (WEF) இங்கு நடக்கிறது. சுவிட்சர்லாந்தின் மிகப்பெரும் பனிச்சறுக்கு மகிழ்வுத்தலம் உள்ளது.  ஒவ்வொரு  ஆண்டின் இறுதியிலும் பனி வளைதடி ஆட்ட ஸ்பெங்லர் கோப்பை போட்டிகள் நடைபெறுகின்றன.

## மேற்கோள்கள்


## வெளியிணைப்புகள்

*Davos.ch - Official website tourism information
*''The Junkerboden under Snow'' in Davos from Kirchner, in "your city at the Thuyssen", a Thyssen Museum's project on Flickr
*Pictures Davos 
*Municipality of Davos  - Official website
*
என். ஆர். சிவபதி

**ந. ர. சிவபதி** (என். ஆர். சிவபதி) ஓர் தமிழக அரசியல்வாதி. 1963-ல் பிறந்த இவர் அனைத்திந்திய அண்ணா திராவிட முன்னேற்றக் கழகம் கட்சியை சார்ந்தவர். இவரின் தந்தை பெயர் ரங்கராஜன், தாயார் சரோஜா. தொட்டியம் அருகே உள்ள நத்தம் கிராமத்தைச் சேர்ந்த இவர் எம்.ஏ. பி.எல் படித்துள்ளார். 1991-ல் சட்டமன்றத் தேர்தலில் தொட்டியம் தொகுதியில் அ.தி.மு.க சார்பில் போட்டியிட்டு வெற்றி பெற்றார்.. முசிறி தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டவர்.. தமிழக அரசின் பள்ளிக் கல்வி மற்றும் விளையாட்டுகள் மற்றும் இளைஞர் நலத்துறை அமைச்சராக பணியாற்றியுள்ளார். மே, 2011 ல் விளையாட்டு மற்றும் இளைஞர் நலத்துறை அமைச்சராக பதவி வகித்தார்.
## மேற்கோள்கள்

பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்‎
பகுப்பு:திருச்சி மாவட்ட மக்கள்
முக்கூர் என். சுப்பிரமணியன்

**முக்கூர் என். சுப்பிரமணியன்** ஒரு தமிழக அரசியல்வாதி. செய்யாறு தொகுதியிலிருந்து தமிழக சட்டபேரவை உறுப்பினராகத் தேர்ந்தெடுக்கப்பட்டவர். தற்போது தமிழக அரசின் தகவல் தொழில்நுட்பத் துறை அமைச்சராகப் பணியாற்றினார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சார்ந்தவர்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்‎
பகுப்பு:தமிழக முன்னாள் அமைச்சர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:திருவண்ணாமலை மாவட்ட மக்கள்
பன்னிரண்டாம் செட்டியார் கதை

## காவிரி பூம்பட்டினத்து வணிகர்கள்
காவிரி பூம்பட்டினத்தை ஆண்ட சோழ மன்னன் ஒரு வணிக (செட்டி) குலத்தில் பிறந்த பெண்ணை மணக்க விரும்பினான். காவிரி பூம்பட்டினத்து வணிகர்கள் இதற்கு உடன்படவில்லை. எனவே மன்னன் அவர்கள் வசித்த நகருக்குத் தீயிட்டான். காவிரி பூம்பட்டினத்து வணிகர் குலத்தைச் சேர்ந்த பதினோரு பேர் தீயிலிருந்து தப்பி அந்த நகரை விட்டு வெளியேறி நாட்டின் பல இடங்களுக்குச் சென்றனர். அவ்வாறு புறப்பட்ட வணிகர்களில் பதினொருவர் தங்கள் பொருட்களுடன் அய்யர்மலைக்கு (வாட்போக்கிக்கு) வந்து சேர்ந்தார்கள்.

## பன்னிரண்டாம் பங்கு
அந்தப் புண்ணிய மலையின் அடியில் அமர்ந்து தங்களுடன் கொண்டு வந்த பணத்தை பதினோரு பங்காகப் பிரித்தார்கள். ஆனால் பன்னிரண்டு பங்குகள் வந்தன. மீண்டும் பதினோரு பங்காகப் பிரித்தார்கள். இப்போதும் பன்னிரண்டு பங்குகள் வந்தன. வியப்பும் திகைப்புமாய் செய்வதறியாது நின்ற அவர்கள் முன் சிவபெருமான் மனித வடிவில் தோன்றி அந்த பன்னிரண்டாவது பங்கு தன்னுடையதென உரிமை கொண்டாடினார். வணிகர்களும் அப்படியே கொடுத்து விட்டார்கள். இரத்தினகிரீஸ்வரரும் உளம் மகிழ்ந்து தனது சிவ வடிவினைக் காட்டினார். பன்னிரண்டாம் பங்கினைப் பெற்றதற்குப் பதிலாக இவ்வினத்தவர் திருமணங்களில் மணமகன் இறைவனுடைய தேரில் உலா வரும்படி வரம் அருளினார்.

## பன்னிரண்டில் ஒன்று சிவனுக்கு
அது முதல் அவர்கள் வருவாயில் பன்னிரண்டில் ஒரு பங்கு இறைவனுக்குச் சேர்க்கிறார்கள். இக்காரணத்தை முன்னிட்டு அவர்களுக்கு பன்னிரண்டாம் செட்டியார்கள் என்ற பெயர் ஏற்பட்டது. இப்போது இவ்வினத்தினர் பல ஊர்களில் பரவி இருக்கின்றனர். இரத்தினகிரீஸ்வரரையே தங்கள் குல தெய்வமாகக் கொண்டு அறச்செயல்கள் புரிகின்றனர்.
பன்னிரண்டாம் பங்கு பெற்ற வரலாறு வாட்போக்கிக் கலம்பகம், இரத்தினகிரி உலா ஆகிய சிற்றிலக்கியங்களிலே சொல்லப்பட்டிருக்கிறது.

## மேற்கோள்கள்

பகுப்பு:தமிழ் நாட்டுப்புறக் கதைகள்
காந்திநகர் அனல் மின் நிலையம்

**காந்திநகர் அனல் மின் நிலையம்** இந்தியாவில் குஜராத்தில் உள்ள முக்கிய மின் நிலையம். இந்த அனல் மின் நிலையம், சபர்மதி ஆற்றின் கரையில் அகமதாபாத்திற்கு அருகில் அமைந்துள்ளது. நிலக்கரியை எரிபொருளாகக் கொண்டு இயங்குகிறது.

## மின் உற்பத்தி நிலையம்
காந்திநகர் அனல் மின் நிலையத்திற்கு தேவையான தண்ணீர் சபர்மதி ஆற்றில் உள்ளதால் இது அவ்வாற்றங்கரையில் நிறுவப்பட்டுள்ளது. இந்த அனல் மின் நிலையம் குஜராத்தின் மிகப்பெரிய நகரமான அகமதாபாத்திற்கு வெகு அருகாமையில் அமைந்துள்ளது..

## நிறுவப்பட்ட ஆற்றலளவு

## மேற்கோள்கள்

பகுப்பு:குசராத் அனல் மின் நிலையங்கள்
இந்தோனேசிய மீச்சிறு கெண்டை

**இந்தோனேசிய மீச்சிறுகெண்டை** அல்லது *பேடோசைப்பிரிசு பேடோசைப்பிரிசு* (*Paedocypris progenetica*) என்பது இந்தோனேசியாவில் மட்டும் காணப்படும் சைப்பிரினிடு (cyprinid) வகைக் கெண்டை மீன். இது ஒருவகை சதுப்புநிலக் காடுகளிலும் கழிமுகங்களிலும் காணப்படுகின்றது. இதுவே உலகில் காணப்படும் மீன்கள் யாவற்றினும் மிகச்சிறிய மீன் ஆகும். இம்மீன் இனத்தின் பெண் மீன்களின் நீளம் 10.3 மில்லிமீட்டரும் ஆண் மீன்களின் நீளம் 7.9 மில்லிமீட்டரும் ஆகும்.. அண்மையில், பப்புவா நியூகினியில் கண்டுபிடித்து, சனவரி 2012 இல் விளக்கப்பட்ட, குட்டித் தவளைக்கு 
முன்பு இந்த மீச்சிறு கெண்டை மீனே உலகின் மிகச்சிறிய முதுகெலும்பியாக இருந்தது 

## அடிக்குறிப்புகளும் மேற்கோள்களும்

பகுப்பு:மீன்கள்
வாக்கேயக்காரர்

கீதங்கள், கீர்த்தனைகள், பதங்கள் போன்றவற்றை இயற்றுபவர் கருநாடக இசைத் துறையில் **வாக்கேயக்காரர்** என அழைக்கப்படுவார். இவர்கள் 'உத்தம வாக்கேயக்காரர்', 'அதம வாக்கேயக்காரர்' என வகைப்படுத்தப்படுவர்.

உத்தம வாக்கேயக்காரர் என்பவர், சங்கீதம் மற்றும் சாகித்யம் தெரிந்தவர்.
அதம வாக்கேயக்காரர் என்பவர், கவிஞர் ஆவார்.

## முன்னோடி வாக்கேயக்காரர்கள்
* தியாகராஜ சுவாமிகள்
* முத்துசுவாமி தீட்சிதர்
* சியாமா சாஸ்திரிகள்
* புரந்தரதாசர்
* நாராயண தீர்த்தர்
* ஜெயதேவர்

## அண்மைக்கால வாக்கேயக்காரர்கள்
* பாபநாசம் சிவன்
* செம்மங்குடி சீனிவாச ஐயர்
* ஜி. என். பாலசுப்பிரமணியம்
* மகாராஜபுரம் சந்தானம்
* லால்குடி ஜெயராமன்
* மங்களம்பள்ளி பாலமுரளிகிருஷ்ணா

## நிகழ்கால வாக்கேயக்காரர்கள்
 

பகுப்பு:கருநாடக இசை
சத்திமுத்தப் புலவர்

**சத்திமுற்றப் புலவர்**, இவர் தற்கால பட்டீஸ்வரம் அருகில் உள்ள *சத்திமுற்றம்* எனும் பகுதியில் செங்குந்தர்குலத்தில் பிறந்தவர். இவர் வறுமையால் தளர்வுற்று தம் ஊர்விட்டு அயலூர் சென்று ஒரு குட்டிச் சுவரின் அருகில் குளிருக்கு ஒதுங்கியிருக்கும் போது நாரை ஒன்று மேலே பறக்கக் கண்டு, வறுமையிலும் தன் பிரிவாலும் வருந்திக் கொண்டிருக்கும் தன் மனைவிக்கு அதைத் தூதாக அனுப்புவது போல் 
:நாராய் நாராய் செங்கால் நாராய்
:பழம்படு பனையின் கிழங்கு பிளந்தன்ன
:பவளக் கூர்வாய் செங்கால் நாராய்
:நீயுநின் பெடையும் தென்றிசைக் குமரியாடி
:வடதிசைக்கேகுவீராயின்
:எம்மூர்ச் சத்திமுத்த வாவியுள் தங்கி
:நனைசுவர்க் கூரைக் கனைகுரற் பல்லி
:பாடு பார்த்திருக்குமென் மனைவியைக் கண்டு
:"எங்கோன் மாறன்வழுதி கூடலில்
:ஆடையின்றி வாடையின் மெலிந்து
:கையது கொண்டு மெய்யது பொத்திக்
:காலது கொண்டு மேலது தழீஇப்
:பேழையுள் இருக்கும் பாம்பென உயிர்க்கும்
:ஏழையாளனைக் கண்டனம் எனுமே" 
என்ற பாடலைப் பாடினார்.

அச்சமயம் அங்கு நகர சோதனைக்கு வந்த மாறான் வழுதி என்ற அரசன் இச்செய்யுளைக் கேட்டு தான் நாரையின் மூக்கிற்குப் பல அறிஞர்களிடமும், நூல்களிடமும் உவமை காணாது தேடிக்கொண்டிருந்த போது பனங்கிழங்கின் உவமையைக் கேட்டுக் களிப்புற்று, தன் மீது போர்த்தியிருந்த உத்தரீயம் என்ற மேலாடையினை அவர் மீது எறிந்தான். தன் சேவகரை விட்டு அவரைத் வருவித்து வேண்டியது வழங்கினான்.
இவர் பின்னர் *களத்தூர் குடிதாங்கி முதலியார்* என்பவரால் ஆதரிக்கப்பட்டார். இதனை

:" வெறும்புற்கையும் அரிதாங
:கிள்ளைச் சோறும் என்வீட்டில் வரும்,
:எறும்புக்கும் ஆர்பதமில்லை 
:முன்னாள் என்னிருங் கலியாம், 
:குறும்பைத் தவிர்த்த குடிதாங்கியைச் 
:சென்று கூடிய பின், 
:தெறும்புற் கொல் யானை கவளம் 
:கொள்ளாமற் றெவிட்டியதே."
என்ற செய்யுளால் அறியலாம் 

"தென்திசைக் குமரிஆடி வடதிசைக்கு ஏகுவீர் ஆயின்" என்னும் அடிகள் பறவைகள் வலசை வந்து செய்தியைக் குறிப்பிடுகின்றன 

## மேற்கோள்கள்

## உசாத்துணை
சிங்கார வேலு முதலியார், 'அபிதான சிந்தாமணி', ஏசியன் எடுகேஷனல் சர்வீஸஸ் வெளியீடு -1983

பகுப்பு:தமிழ்ப் புலவர்கள்
பேர்லின் தொலைக்காட்சிக் கோபுரம்

[thumb|right|upright|Fernsehturm Berlin with [St. Mary's Church, Berlin|St. Mary's Church in the foreground]]
**பேர்லின் தொலைக்காட்சிக் கோபுரம்** அல்லது **ஃபெர்ன்செர்ரேம்** (Fernsehturm ) என்பது சேர்மனி பேர்லின் நகரில் உள்ள தொலைக்காட்சிக் கோபுரம் ஆகும். இது அலெக்ஸாண்டர் ப்ளாட்சிக்கு அருகாக அதன் ஒரு உலகப் பெருங் கோபுரங்களின் கூட்டமைப்பினது (WFGT) ஒருபாகமாக 1965க்கும் 1969க்கும் இடையில் இக்கட்டடம் கட்டப்பட்டது. முன்னாள் கிழக்கு செருமனி நிருவாகம் பேர்லினின் சின்னமாக இதைக் கட்டியது. இது மத்திய மற்றும்  பேர்லினின் புறநகர்ப் புறங்களிலிருந்தும் இலகுவில் அவதானிக்கக் குடியதாயிருக்கும். இது 368 மீட்டர் உயரம் உடையது. சேருமனியிலுள்ள உயரம் கூடிய கட்டடமாக இது உள்ளது.

## மேற்கோள்கள்


பகுப்பு:கோபுரங்கள்
குல்சார்

**சம்பூரண் சிங் கால்ரா ** (*Sampooran Singh Kalra*, , , ) (பிறப்பு: ஆகத்து 18, 1934), பரவலாக அவரது புனைப்பெயரான **குல்சார்** (*Gulsar*, , , ), ஓர் இந்திய கவிஞர், பாடலாசிரியர் மற்றும் திரைப்பட இயக்குநர். இந்தி-உருது மொழியில் முதன்மையாக எழுதும் குல்சார் பஞ்சாபி மொழியிலும் *பிராஜ் பாசா*, *கரிபோலி*, *அரியான்வி*, *மார்வாரி* போன்ற  இந்தியின் பல வட்டார வழக்குகளிலும்  எழுதியுள்ளார்.

குல்சாருக்கு 2002இல் சாகித்திய அகாதமி விருதும் 2004இல் பத்ம பூசண் விருதும்  வழங்கப்பட்டுள்ளது.  பல தேசியத் திரைப்பட விருதுகளும் பிலிம்பேர் விருதுகளும் பெற்றுள்ளார். 2009ஆம் ஆண்டு *[[சிலம்டாக் மில்லியனயர்]]* (2008) திரைப்படத்தில்  ""ஜெய் ஹோ"" என்ற இவரது பாடலுக்கு சிறந்த முதன்மைப் பாடலுக்கான அகாதமி விருது பெற்றார். அதே பாடலுக்காக சனவரி 31, 2010இல் கிராமி விருதும் பெற்றுள்ளார். இவருக்கு  திரைப்படத்துறையினருக்கான இந்தியாவின் மிக உயரிய விருதான  தாதாசாஹெப் பால்கே விருது 2013ஆம் ஆண்டுக்கு  வழங்கப்பட்டுள்ளது.

குல்சாரின் கவிதைகள் மூன்று தொகுப்புகளாக *சாந்த் புக்ராஜ்கா*, *ராத் பச்மினே கி* மற்றும் *பந்த்ரா பாஞ்ச் பச்சத்தர்* வெளியிடப்பட்டுள்ளன. இவரது சிறுகதைகள் *ராவி-பார்* (பாக்கித்தானில் *டஸ்ட்கத்*)  மற்றும் *துவான்* (புகை) என வெளியிடப்பட்டுள்ளன..

இசையமைப்பாளர்கள் ராகுல் தேவ் பர்மன், ஏ. ஆர். ரகுமான் மற்றும் விஷால் பரத்வாஜ் ஆகியோருடன்  பாடலாசிரியராகச்  சிறப்பாகப் பணியாற்றி உள்ளார்.  பிற பாலிவுட் இசையமைப்பாளர்களுடனும் பணியாற்றியுள்ளார். திரைப்பாடல்கள் தவிர பல திரைப்படங்களுக்கு திரைக்கதை மற்றும் வசனகர்த்தாவாகவும் பணியாற்றியுள்ளார். இவர்  இயக்கிய திரைப்படங்களும் பல விருதுகளைப் பெற்றுள்ளன. சின்னத்திரையில் *மிர்சா காலிப்*, *தஹரீர் முன்ஷி பிரேம் சந்த் கி* ஆகிய நெடுந்தொடர்களைத் தயாரித்துள்ளார்.

## ஞானபீட விருது
2023 ஆம் ஆண்டிற்கான ஞானபீட விருது இவருக்கு வழங்கப்பட உள்ளது.

## வாழ்க்கை வரலாற்று நூல்கள்
*.
*. (குல்சாரின் மகள் மேக்னா குல்சார் எழுதியது)
## மேற்கோள்கள்

## வெளியிணைப்புகள்
* Website dedicated to Gulzar
* Another website dedicated to Gulzar 
* Gulzar at Kavita Kosh  (Hindi)
* 

பகுப்பு:1934 பிறப்புகள்
பகுப்பு:வாழும் மக்கள்
பகுப்பு:இந்தியக் கவிஞர்கள்
பகுப்பு:இந்தியத் திரைப்பட இயக்குநர்கள்
பகுப்பு:சாகித்திய அகாதமி விருது பெற்றோர்
பகுப்பு:சிறப்பு அகாதமி விருதை பெற்றவர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:கிராமி விருது வென்றவர்கள்
பகுப்பு:தாதாசாகெப் பால்கே விருது பெற்றவர்கள்
பகுப்பு:ஞானபீட விருது பெற்றோர்
மூ

thumb|right|216px|சேம்சு சர்ச்வேர்ட் வரைந்த மூவின் வரைபடம்

**மூ** என்பது கடலில் மூழ்கிவிட்டதாக கூறப்படும் ஒரு தொன்பியல் கண்டமாகும். இந்த தொன்பியல் கண்டம் பற்றிய கோட்பாடுகள் முதலில் அகசுடசு லே ப்லொஙியொன் என்ற தொன்பியல் நாகரிக ஆய்வாளரால் கூறப்பட்ட *அட்லாண்டிக் கடலில் மூழ்கிய மூ கண்ட அழிவிலிருந்து மீண்டவர்களே எகிப்து மற்றும் அமேரிக்க நாகரிகங்களை ஆரம்பித்தனர்* என்ற கருத்தை மூலமாக கொண்டு அவரை பின்பற்றிய சேம்சு சர்ச்வேர்ட் என்றவரால் பிரபலப்படுத்தப்பட்டது.

குமரிக்கண்டம் போன்றே இவ்வளவு பெரிய நிலப்பரப்பு சில வருடங்களில் ஒரேடியாக கடலில் மூழ்கிவிட்டதை ஆய்வாளர்கள் நம்ப மறுக்கின்றனர். அதனால் தற்போதைய ஆய்வாளர்கள் இதை ஒரு புனைவிடம் என்றே கூறிவருகின்றனர்.

## லே
அகசுடசு லே  ப்லொஙியொன் (1825–1908) என்பவரே முதலில் மூ என்னும் கண்டம் இருந்ததற்கான சாத்தியங்களை யுகாட்டன் மாயன் சிதையல்களிலிருந்து கண்டறிந்தார். மேலும் கிரேக்க எகிப்து நாகரிகங்களுக்கெல்லாம் முன்னோடியாக இந்நாகரிகம் இருந்தது போன்ற கருதுகோள்களை உருவாக்கினார். லே பின்பு இந்த மூ பற்றிய கதைகள் அட்லாண்டிசு என்ற கடலில் மூழ்கியதாக கருதப்படும் மற்றொரு தொன்பியல் கண்டத்தோடு ஒப்பிட்டு இரண்டும் ஒன்றே எனக்கூறினார். மேலும் மூ அழிவின் போது தப்பிச் சென்றவர்களே எகிப்து நாட்டின் **மூ** அரசியென்றும் மற்றொரு பிரிவினர் மாயன் நாகரிகம் தொடங்கிய மாயன் இன மக்கள் எனவும் கூறினார்.

## சர்ச்வேர்ட்
பின்பு சர்ச்வேர்ட் என்பவரால் மூ கண்டம் பசிபிக் கடலில் மூழ்கியதாக எழுதப்பட்ட ஐந்து புத்தகங்களும் மூ கண்ட கருதுகோள்களை மேலும் பிரபலமாக்கியது. மேலும் சர்ச்வேர்ட் கி.மு. 48,000 முதல் கி.மு.10,000 வரை மூ கண்ட நாகரிகம் உச்சத்தில் இருந்ததாகவும், கிமு 10,000த்தில் நிலநடுக்கங்கள் மட்டும் எரிமலை கொந்தளிப்புகளில் ஒரே நாளில் முற்றிலும் அழிந்ததாகவும் குறிப்பிடுகிறார்.

## மற்ற கருத்துகள்

எசுகோட் எலியட் போன்றவர்கள் மூ கண்டம் 8 லடசம் ஆண்டுகளுக்கு முன்பே இருந்ததாகவும்  கிமு 9564ஆம் ஆண்டில் அழிந்ததாகவும் கூறுகிறார்.

1930களில், துர்க்கிய குடியரசை கண்டுபிடித்தவரான அடடுர்க் சர்ச்வேர்ட்டின் கண்டுபிடிப்புகளால் ஈர்க்கப்பட்டு மூ கண்டத்தின் இருப்பிடம் துர்க்கியர்களின் பழைய தாய்நிலமான உர்கிமய்ட்டாக இருக்கலாம் என்று கூறுகிறார்

ருத் மொன்ட்கொமெரி என்பவர் மூ கண்டமும் லெமூரியா கண்டமும் ஒன்றெனவும், மசாகி கிமுரா என்பவர் சப்பான் நாட்டின் யொனகுனி தீவுகளே மூ கண்டம் என்றும் கூறுகின்றனர். (or "ruins of the lost world of Muin" according to CNN ).

## மேற்கோள்கள்

## மூல நூல்கள்
#The Lost continent of Mu
#The Children of Mu
#The Sacred Symbols of Mu
#The Cosmic Forces of Mu
#The Second Book of the Cosmic Forces of Mu

## இவற்றையும் பார்க்க
*இலெமூரியா
*குமரிக்கண்டம்

பகுப்பு:தொன்மவியல் கண்டங்கள்
பகுப்பு:போலி வரலாறு
சாய்செவ்வகம்

இருபரிமாண வடிவவியலில் வழக்கமாக **சாய்செவ்வகம்** (*rhomboid*) என்பது சமமில்லா அடுத்துள்ள பக்கங்களையும் சாய்கோணங்களையும் கொண்ட ஒரு இணைகரமாகும். 

ஒரு இணைகரத்தின் நான்கு பக்கங்களும் சமமாக இருந்தால் அது ஒரு சாய்சதுரம், ஆனால் சாய்செவ்வகம் அல்ல.

செங்கோண மூலைகள் கொண்ட இணைகரம் ஒரு செவ்வகம், ஆனால் சாய்செவ்வகம் அல்ல.

பெரும்பாலும் *ராம்பாய்ட்* என்ற சொல் இணைகரத்திண்மத்தைக் குறிக்கவும் பயன்படுத்தப்படுகிறது. சில படிகங்கள் முப்பரிமாண சாய்செவ்வக வடிவில் உள்ளன. இவை *சாய்சதுர பட்டகங்கள்* எனவும் அழைக்கப்படுகின்றன. அறிவியலில், சாய்செவ்வகம் என்ற வார்த்தை இரு மற்றும் முப்பரிமாண பயன்பாடு கொண்டுள்ளது. 

யூக்ளிடு, அவரது *எலிமெண்ட்ஸ்* புத்தகம் I, வரையறை 22 -ல் இச்சொல்லை அறிமுகப்படுத்தியுள்ளார்.

யூக்ளிட் சாய்செவ்வகத்தின் வரையறையைப் பின்பு வேறு எந்த சந்தர்ப்பத்திலும் பயன்படுத்தவில்லை. புத்தகம் I, கூற்று 31 -ல் இணைகரம் என்ற சொல்லை அறிமுகப்படுத்தியிருக்கிறார்; *" இணைகரப் பரப்புகளில் எதிர்ப் பக்கங்கள் சமமாகவும் எதிர் கோணங்கள் சமமாகவும் அமையும்; மற்றும் விட்டம் பரப்பை இருசமக்கூறிடும்."* *ஹீத்தின்* கருத்தின்படி சாய்செவ்வகம் என்பது ஏற்கனவே பயன்பாட்டில் உள்ள ஒரு பழமையான சொல்.

## சமச்சீர்கள்
சாய்செவ்வகத்திற்கு சமச்சீர் அச்சுக்கோடுகள் கிடையாது. ஆனால் வரிசை 2 கொண்ட சுழற்சி சமச்சீர் உண்டு.

## உயிரியலில்
உயிரியலில்,  சாய்செவ்வக வடிவ தசைகள், இலைகளில் அல்லது தலைக்காலிகளில் காணப்படும் இருபக்க சமச்சீர்மை கொண்ட பட்டவடிவ அல்லது சாய்சதுர வடிவ சுற்றுக்கோடு  ஆகியவற்றை விளக்க சாய்செவ்வக வடிவ கருத்து பயன்படுகிறது.

## வெளி இணைப்புகள்

*

பகுப்பு:நாற்கரங்களின் வகைகள்
துர்காபூர் அனல் மின் நிலையம்

**துர்காபூர் அனல்மின் நிலையம்** இந்தியாவில் துர்காபூரிலிருந்து 5 கிலோமீட்டர் தொலைவிலுள்ள வாரிய இரயில் நிலையத்தின் அருகில் அமைந்துள்ளது. இந்த அனல்மின் நிலையம் நிலக்கரி அடிப்படையிலான மின்நிலையம் ஆகும். இது தாமோதர் பள்ளத்தாக்கு கழகத்தால் நிர்வகிக்கப்படுகிறது.
## மின் நிலையம்

துர்காபூர் அனல்மின் நிலையம் 350&nbsp;MW நிறுவப்பட்ட ஆற்றளவை கொண்டுள்ளது. 75MW திறனுள்ள முதல் மட்டும் இரண்டாம் தொகுதிகளில் 1985ல் உற்பத்தி நிறுத்தப்பட்டது..

## நிறுவப்பட்ட ஆற்றளவு

## இவற்றையும் பார்க்க
* அனல் மின் நிலையம்

## மேற்கோள்கள்

பகுப்பு:மேற்கு வங்காள அனல் மின் நிலையங்கள்
சாத்தானிக் வெர்சஸ்

**சாத்தானிக் வெர்சஸ் ** (*Satanic Verses*, அல்லது *கரானிக் நிகழ்வு*) என்ற நிகழ்வு குரானை காபிரியல் கூறியவாறு முகமது நபி சொல்லிக்கொண்டு வந்தபோது அவரையறியாது உட்செருகப்பட்டதாகக் கூறப்படும் மூன்று பாகால் தெய்வங்களைத் தொழும்படியான வரிகளாகும். ஒரே கடவுள் கொள்கையை போதித்த நபி, இவற்றைக் கூற ஆதாரம் இல்லை என்று (ஐயமிகு *ஹாடித்*) இவ்வரிகள் நீக்கப்பட்டன.

நீக்கப்பட்ட இந்த வரிகளை *அல் வாகிடி*, அவரது எழுத்தர் *இபன் சாத்* இவர்களது "நபிகள் நாயகம் வாழ்க்கை வரலாற்றில்" காணக் கிடைக்கின்றன. இந்த வரிகளை முதன்முதலாக சாத்தானின் கவிதைகள் என்ற பொருள்பட சாத்தானிக் வெர்சஸ் என வில்லியம் முயர் அழைத்ததாகக் கூறப்படுகிறது.

## உசாத்துணைகள்
*
*
*
*
*

## மேற்கோள்கள்


## வெளியிணைப்புகள்
### மதிப்புரைகள்
*"Those Are The High Flying Claims" (Refutation of the Christian missionary writings on the so-called "Satanic verses")
*The Story of the Goddesses
*The "Satanic Verses" story was never taken seriously by Islamic scholars
*Muhammad: The man and the message 

*STORY OF THE CRANES or "SATANIC VERSES"

பகுப்பு:இசுலாமிய வரலாறு
குற்றலை தாங்கி

**குற்றலைத் தாங்கி** (*ripple tank*) என்பது நீரில் எழும் நுண்ணலைகளை விளக்கப் பயன்படும் சிறப்பான தாங்கி ஆகும். இது ஆழம் குறைந்த கண்ணாடியினாலான நீர்த் தாங்கி ஆகும். குற்றலைத் தாங்கிகளின் மேற்புறமாக ஒளியூட்டப்பட்டு இவ்வொளி நீரை ஊடுருவி செல்லும். கீழே வைக்கப்படும் திரையில் குற்றலையின் நகர்வு விம்பமாகப் பெறப்படும்.

குற்றலைகள் தாங்கியின் மேலாக மீள்மப் பட்டியின் மீது பொருத்தப்பட்டுள்ள பலகைத்துண்டில் அது மேற்பரப்புக்கு மேலாக அமைந்திருப்பதனால் உருவாக்கப்படலாம். பலகையில் பொருத்தப்பட்டுள்ள மோட்டார் அதன் அச்சில் சுழல்வதால் குற்றலைகள் உருவாகும்.

## விபரிக்கப்படக்கூடிய அலைகளில் இயல்புகள்
அலைகளின் ப்ல்வேறு இயல்புகளை இதன் மூலம் விபரிக்க முடியும். அவையாவன தள அலைகள், எதிரொளிப்பு, ஒளி முறிவு, அலைகளின் குறுக்கீடு மற்றும் அலைத்தடுப்பு என்பனவாகும்.

பகுப்பு:அலை இயக்கவியல்
இந்துக் கல்லூரி

**இந்துக் கல்லூரி** (*Hindu College*) என்பது பின்வரும் ஒரு கல்விக் கழகமாக இருக்கலாம்:

## இலங்கை
*அத்தியார் இந்துக் கல்லூரி
*இராமநாதன் இந்து மகளிர் கல்லூரி, கொழும்பு
*இராமநாதன் இந்து மகளிர் கல்லூரி, யாழ்ப்பாணம்
*உரும்பிராய் இந்துக் கல்லூரி
*கிளிநொச்சி இந்துக் கல்லூரி
*கொக்குவில் இந்துக் கல்லூரி
*கொழும்பு இந்துக் கல்லூரி
*கொழும்பு இந்துக் கல்லூரி, இரத்மலானை
*கோணேஸ்வரா இந்துக்கல்லூரி
*கோப்பாய் இந்துக் கல்லூரி
*சண்டிலிப்பாய் இந்துக் கல்லூரி
*சாவகச்சேரி இந்துக் கல்லூரி
*சித்திவிநாயகர் இந்துக் கல்லூரி, மன்னார்
*சிறீ சண்முகா இந்து மகளிர் கல்லூரி
*செங்குந்த இந்துக் கல்லூரி
*தேவராயளி இந்துக் கல்லூரி
*புத்தளம் இந்து மத்திய கல்லூரி
*புத்தளம் இந்துக் கல்லூரி
*மட்டக்களப்பு இந்துக் கல்லூரி
*மானிப்பாய் இந்து மகளிர் கல்லூரி
*மானிப்பாய் இந்துக் கல்லூரி
*மூதூர் கலைமகள் இந்துக் கல்லூரி
*யாழ்ப்பாணம் இந்து மகளிர் கல்லூரி
*யாழ்ப்பாணம் இந்துக் கல்லூரி
*வட்டுக்கோட்டை இந்துக் கல்லூரி
*வடமராட்சி இந்து மகளிர் கல்லூரி
*வவுனியா இந்துக் கல்லூரி
*வாழைச்சேனை இந்துக் கல்லூரி
*விஜயரத்தினம் இந்து மத்திய கல்லூரி

## கயானா
*கயானா இந்துக் கல்லூரி

----
விக்டோரியா அசரென்கா

**விக்டோரியா அசரென்கா ** (*Victoria Azarenka*, , ; பிறப்பு 31 சூலை, 1989) பெலரசைச் சேர்ந்த ஓர் தொழில்முறை டென்னிசு விளையாட்டுக்காரர். அவர் ஒரு முன்னாள் உலக தரப்படுத்தலில் முதல் நிலை வீராங்கனை 5 ஆகஸ்ட் 2013 தகவலின் படி அவள் தற்போது உலக தரப்படுத்தலில் இரண்டாம் இடத்தை பிடித்துள்ளார். இந்தப் பின்னணியில் பெலரசு ஆட்டக்காரர்களிலேயே மிக உயர்ந்த நிலையை எட்டி சாதனை படைத்துள்ளார்.

அசரென்கா இரண்டு கலப்பு இரட்டையர் பெருவெற்றித் தொடர் பட்டங்களைப் பெற்றுள்ளார். 2007ஆம் ஆண்டில் யு.எசு.ஓப்பனில் மாக்ஸ் மிர்ன்யியுடனும் 2008ஆம் ஆண்டு பிரெஞ்சு ஓப்பனில் பாப் பிரியனுடனும் இந்த வெற்றிகளைப் பெற்றுள்ளார். 2012ஆம் ஆண்டு ஆஸ்திரேலிய ஓப்பனில் இறுதியாட்டத்தில் மரியா சரப்போவாவை 6-3, 6-0 என்ற நேர்சுற்றில் வென்று  பெருவெற்றித் தொடர் ஒன்றில் தனது முதலாவது வெற்றியைப் பெற்றுள்ளார்.  இந்த ஆட்டத்தில் வெற்றி பெற்றதன் மூலம் இவர் டென்னிசு பெண்களுக்கான உலகத் தர வரிசையில் முதலாம் இடத்தைப் பிடித்துள்ளார். 2013ம் ஆண்டும் இவர் ஆஸ்திரேலிய ஓப்பனை வென்றார்.

## தனிப்பட்ட வாழ்க்கை
15 வயதில் அசரென்கா பயிற்சிக்காக மின்ஸ்க், பெலாருஸ் இல் இருந்து ஸ்காட்ஸ்டேல், அரிசோனா, அமெரிக்காவுக்கு சென்றார். இங்கு அவருக்கு அவரது அம்மாவின் ஒரு நண்பர் தேசிய ஹாக்கி லீக் பந்து தடுப்பாளரான நிகோலாய் காபிபுலின் மற்றும் அவரது மனைவி மூலம் உதவி கிடைத்தது. 2012 ஆம் ஆண்டு அவர் மொனாக்கோ சென்றார். பின்னர் 2013 ஆகஸ்ட் மாதம் அவர் லாஸ் ஏஞ்சல்ஸ், கலிபோர்னியா வில் ஒரு புதிய வீட்டை வாங்கினார். அசரென்கா பெலாரஷ்யன், ரஷியன், மற்றும் ஆங்கிலத்தில் சரளமாக பேசக்கூடியவர்களாவர் மற்றும் பிரெஞ்சு மற்றும் உக்ரேனிய மொழியிலும் ஓரளவு பேசுவார்.2011 ல் அவர் கல்வியில் கவனம் செலுத்த டென்னிஸ் விளையாட்டில் இருந்து ஓய்வு எடுத்தார் இருப்பினும் அவரது பாட்டியுடன் உரையாடிய பின்னர் அவர் தொடர்ந்து விளையாட முடிவு செய்தார்.பாட்டியிடம் இருந்து உத்வேகம் விளையாட்டில் அசரென்காவின் தொடர்ச்சியான முன்னேற்றங்கள் முக்கியமானதாக கருதப்படுகிறது.

## தொழில் புள்ளிவிபரம்

### கிராண்ட் ஸ்லாம் போட்டிகளில் இறுதி

#### ஒற்றையர்: 4 (2–2)

#### இரட்டையர்: 3 (3 இரண்டாம் நிலை)

#### கலப்பு இரட்டையர்: 3 (2 வெற்றி, 1 இரண்டாம் நிலை)

## இரட்டை பேகல்ஸ் போட்டிகள் (6-0, 6-0)

## கிராண்ட் ஸ்லாம் போட்டிகளில் ஆட்ட செயல்முறை

## மேற்கோள்கள்

## வெளியிணைப்புகள்

* 
* 
* 
* bio file interview with Victoria Azarenka
* May 2009 Interview of Victoria Azarenka with TheSportsCampus.com 
* 2009 Interview RizzoSports.com
*Victoria Azarenka  on the Official Website of the Republic of Belarus 

பகுப்பு:பெலருசிய டென்னிசு வீரர்கள்
பகுப்பு:1989 பிறப்புகள்
பகுப்பு:உலக முதல் தர டென்னிஸ் வீரர்கள்
பகுப்பு:பெண் டென்னிசுக்காரர்கள்
பகுப்பு:வாழும் மக்கள்
மால்டாவின் பெருங்கற்றூண் கோவில்கள்

**மால்டாவின் பெருங்கற்த்தூண் கோவில்கள்** மால்டாவில் உள்ள தொடர்ச்சியான வரலாற்றுக்கு முந்தைய நினைவுச்சின்னங்கள் ஆகும். இவற்றுள் ஏழு சின்னங்கள் யுனெஸ்கோவின் உலக பாரம்பரிய களங்களாக அறிவிக்கப்பட்டுள்ளன.தொல்பொருள் ஆய்வாளர்கள் இந்த பெருந்தூண் வளாகங்கள் கலாச்சார மாற்றத்தின் உள்ளூர் கண்டுபிடிப்புகள் என நம்புகின்றனர். இது பல கோவில்களை கண்டிஜா காலகட்டத்தில் (கிமு 3600-3000) கட்டுவதற்கு வழிவகுத்தது. அப்போது கட்டப்பட்ட தர்சியன் கோவில் வளாகம் கிமு 2500 வரை உபயோகத்தில் இருந்தது. அதன் பிறகு கோவில் கட்டும் கலாச்சாரம் மறைந்துவிட்டது.
## மேற்கோள்கள்

பகுப்பு:மால்ட்டா
மியூசிக் அகாதெமி (சென்னை)

**'மியூசிக் அகாதெமி**' என்றழைக்கப்படும்  கலை மன்றம் இந்திய மாநிலமான தமிழ்நாட்டின் தலைநகரான சென்னையில் இராயப்பேட்டை பகுதியில் உள்ளது . இக்கலை மன்றம், **சங்கீத வித்வத் சபை** என்றும் அழைக்கப்படுகிறது.

## தோற்றம்
கருநாடக இசையின் நலம் விரும்பிகள் மற்றும் இசை விரும்பிகள், அப்போதைய மெட்ராஸ் நகரத்தில் ஒரு கலை மன்றத்தை நிறுவ விரும்பினர். அகில இந்திய இசை மாநாடு 1927 ஆம் ஆண்டு சென்னையில் நடந்தபோது, இதற்கான தீர்மானம் நிறைவேற்றப்பட்டது. இந்திய இசையை வளர்க்கும் முகமாகவும், இசையைப் பற்றி தத்துவம் மற்றும் பயிற்சி ரீதியாக கற்றுத்தரும் வகையிலும் இக்கலை மன்றம் இருக்க வேண்டும் என்பது அவர்களின் எண்ணம். இந்த மாநாட்டுக்கென அமைக்கப்பட்ட வரவேற்பு குழு, 1928 ஆம் ஆண்டு மார்ச் 5 அன்று தற்காலிகமானதொரு செயற்குழுவை தேர்ந்தெடுத்தது. கலை மன்றத்தை நிறுவும் பொறுப்பு அச்செயற்குழுவிடம் தரப்பட்டது.

1928 ஆம் ஆண்டில், இக்கலை மன்றத்திற்கு தொழில்நுட்ப ஆலோசனையை தரும் வகையில் 'வல்லுநர் குழு' ஒன்று அமைக்கப்பட்டது. இக்குழு  உறுப்பினர்கள் பின்வருமாறு:
# சர்வஸ்ரீ பிதராம் கிருஷ்ணப்பா
# அரியக்குடி இராமானுஜ ஐயங்கார்
# பல்லடம் சஞ்சீவ ராவ்
# தட்சிணாமூர்த்தி பிள்ளை
# புரபசர் வெங்கடசாமி நாயுடு
# ஜலதரங்கம் ராமனைய்யா செட்டி
# செய்தூர் ஜமீந்தார்
# எம். எஸ். ராமசுவாமி ஐயர்
# டபிள்யூ. துரைசுவாமி அய்யங்கார்
# ராவ் பகதூர் சி. ராமாநுஜச்சாரியார்
# டி. எல். வெங்கடராம ஐயர்
# டி. வீ. சுப்ப ராவ்

1928 ஆம் ஆண்டு; ஆகஸ்ட் 18 அன்று இக்கலை மன்றம், பொது நிகழ்ச்சி ஒன்றின் வாயிலாக அதிகாரப்பூர்வமாக தொடங்கி வைக்கப்பட்டது.

## குறிக்கோள்கள்
# ஒவ்வொரு ஆண்டின் டிசம்பர் மாதத்தில் அல்லது வேறேதேனும் காலகட்டத்தில் இசை மாநாட்டினை  நடத்துதல்.
# இசை குறித்த தகவல்களை சேகரித்து பராமரிப்பதோடு, அவைகளை தொகுப்பு நூல்களாக வெளியிடுதல்.
# ஒரு நூலகத்தையும், அருங்காட்சியகம் ஒன்றையும் நிறுவி பராமரித்தல்.
# தகுதியான இசைக் கலைஞர்களையும், இசைத்துறை கல்விமான்களையும் ஊக்கிவித்து அவர்களை பொதுமக்களின் கவனத்திற்கு கொணர்தல்.
# தேர்வுகள், போட்டிகளை நடத்துதல் மற்றும் அவைகளை நடத்த உதவுதல்.

## இதனையும் காண்க
* டிசம்பர் இசை விழா (சென்னை)

## உசாத்துணை
* வரலாறு 

## வெளி இணைப்புகள்
அதிகாரப்பூர்வ இணையத்தளம்

பகுப்பு:தமிழ்நாட்டு அமைப்புகள்
பகுப்பு:சென்னையிலுள்ள கலை மன்றங்கள்
*
இந்திய அணு சோதனை காலவரிசை

இந்தியா நடத்திய அணு ஆயுதம் மற்றும் மின்நிலைய சோதனைகளின் காலவரிசை

## 1948-1998
#1948 - இந்திய அணுசக்தித்துறை தொடங்கப்பட்டது.
#1955 - அணுசக்தி மையம் செயல்படத்தொடங்கியது.
#1957 - விஞ்ஞானி பாபாவின் பெயரால் பாபா அணு ஆராய்ச்சி மையமானது.
#1962 - நங்கலில் முதலாவது கனநீர் இயந்திரம் நிறுவப்பட்டது.
#1963 - 40 மெகாவாட் திறன் கொண்ட சிரஸ் அணு உலை பழுதடைந்து சீர் செய்யப்பட்டது.
#1967 - யுரேனியத்தை வெட்டி எடுக்கவும், பிரிக்கவும் யுரேனியம் கார்ப்பரேசன் ஆஃப் இந்தியா உருவாக்கப்பட்டது.
#1969 - தாராப்பூர் அணுசக்தித்திட்டம் யூனிட் 1 மற்றும் யூனிட் 2 வர்த்தக இயக்கத்தை தொடங்கின.
#1971 - கல்பாக்கம் இந்திராகாந்தி அணுஆராய்ச்சி மயம் தொடங்கப்பட்டது.
#1972 - பாபா அணுசக்தி ஆராய்ச்சி மையத்தில் பூர்ணிமா ஆராய்ச்சி ரியாக்டர் தொடங்கப்பட்டது.
#1973 - இராசத்தான் அணுசக்தி மையம் யூனிட் 1 வர்த்தக இயக்கத்தை தொடங்கியது.
#1974 - தார் பலைவனத்தில் உள்ள போக்ரான் என்னுமிடத்தில் முதலாவது இந்திய அணுகுண்டு சோதனை வெற்றிகரமாக நடத்தி முடிக்கப்பட்டது.
#1998 - அடுத்தடுத்து 2 நாட்களில் 5 நிலத்தடி அணுகுண்டுகள் வெற்றிகரமாக சோதிக்கப்பட்டன.

## மூலம்
*இயர்புக் 2012, வீ.வீ.கே. சுப்புராசு

பகுப்பு:இந்தியாவில் அணுசக்தி
பகுப்பு:அணுகுண்டு சோதனைகள்
மாறுபக்க கொழுப்பு

**மாறுபக்க கொழுப்பு** (Trans fat) என்று மாறுபக்க-மாற்றியனுள்ள கொழுப்பு அமிலங்களைக் கொண்ட நிறைவுறாக் கொழுப்பினை பொதுவாக அழைக்கின்றோம். இச்சொல்லானது கார்பன்-கார்பன் இரட்டைப்பிணைப்பு அமைவடிவத்தினைக் குறிப்பதால், மாறுபக்க கொழுப்புகள் நிறைவுறாக் கொழுப்பாகவோ அல்லது நிறைவுறாக் கொழுப்பாகவோ இருக்கும். ஆனால், கண்டிப்பாக நிறைவுற்ற கொழுப்பாக இருக்க முடியாது.  மாறுபக்க கொழுப்புகள் இயற்கையில் மிக அரிதாகக் காணப்பட்டாலும், உணவுத் தயாரிப்புமுறையின்போது இவை உருவாகின்றன.

மாறுபக்க கொழுப்புகளை உட்கொள்வது குறையடர்த்தி கொழுமியப்புரத (தீய கொலஸ்டிரால்) அளவுகளை அதிகரித்தும், நல்ல கொலஸ்டிரால் (உயரடர்த்தி கொழுமியப்புரத) அளவுகளைக் குறைத்தும் இதயத்தமனி நோய்கான இடரினை அதிகரிக்கிறது. உலகளவில், நலவாழ்வு அதிகாரிகள் மாறுபக்க கொழுப்பினைச்  சிறிதளவே உட்கொள்ள வேண்டுமெனப் பரிந்துரைக்கிறார்கள். இயற்கையில் உள்ள எண்ணெய்களைக் காட்டிலும் பகுதியாக ஐட்ரசனேற்றப்பட்ட எண்ணெய்களிலுள்ள மாறுபக்க கொழுப்புகள் மிகவும் அதிகமான உடல்நல சீர்கேட்டினை விளைவிப்பவையாகும்.

## மேற்கோள்கள்

பகுப்பு:ஊட்டச்சத்து
#
பகுப்பு:கார்பாக்சிலிக் அமிலங்கள்
பகுப்பு:ஊக்கியியல்
இலண்டன் கோபுரம்

**மேன்மை தாங்கிய அரசியின் அரண்மனை மற்றும் கோட்டை** அல்லது பொதுவாக **இலண்டனின் கோபுரம்** என அறியப்படும் இது மத்திய இலண்டன், இங்கிலாந்தில் உள்ள தேம்ஸ் நதிக்கரையில் அமைந்துள்ள ஒரு வரலாற்றுச் சிறப்புமிக்க கோட்டையாகும். இதனை வடிவமைத்தவர், நோர்மன் துறவியும், தேவாலயம் மற்றும் கோட்டைகள் கட்டுவதில் புகழ்பெற்ற குண்டல்ப் ஆவார். இது இலண்டன் நகரத்தில் உள்ள கோபுர ஹம்லெட் என்னும் இடத்தில் அமைந்துள்ளது. இலண்டன் மாநகரத்தின் கிழக்கு முனையில் இருந்து கோபுர மலை எனப்படும் திறந்தவெளியால் பிரிக்கப்பட்டுள்ளது. இது 1066 ன் இறுதியில் நார்மனின் இங்கிலாந்து வெற்றியின் ஒரு பகுதியாக ஆரம்பிக்கப்பட்டது.

## உசாத்துணை

## வெளி இணைப்புகள்

* Official website
* Further reading recommended by Historic Royal Palaces
* Bibliography of sources relating to the Tower of London
* 

பகுப்பு:இலண்டனில் உள்ள கட்டிடங்கள்
பகுப்பு:இங்கிலாந்தில் உள்ள கோட்டைகள்
வணிகச் சின்னம்

ஒரு தனிநபரோ, வணிக நிறுவனமோ, அல்லது பிற சட்டப்படியான நபரோ தமது பொருளையோ, சேவையையோ தனது வாடிக்கையாளர்களிடம் தனித்துவமாய் அடையாளப்படுத்தப் பயன்படுத்தும் தனிப்பட்ட சின்னம் அல்லது குறீயிடு **வணிகச்சின்னம்**  அல்லது **வர்த்தக்குறி** (*trademark*)எனப்படும். இது ஒருவர்  வழங்கும் பொருள் மற்றும் சேவையைப் பிறரிடமிருந்து தனிமைப்படுத்திக் காட்ட உதவும்.

ஒரு வணிகச்சின்னம் என்பது கீழ்கண்ட குறிகளின் மூலம் குறிக்கப்படுகிறது.

* ™ ( பொருளைத் தனித்துவப்படுத்தும் பதிவுசெய்யப்படாத வணிகச்சின்னத்தைக் குறிக்க )

* ℠(சேவையைத் தனித்துவப்படுத்தும் பதிவுசெய்யப்படாத வணிகச்சின்னத்தைக் குறிக்க)

* ® (பதிவிட்ட வணிகச்சின்னத்தைக் குறிக்க )

வணிகச்சின்னம் என்பது பொதுவாக பெயராகவோ, சொல்லாகவோ, சொற்றொடராகவோ, சின்னமாகவோ, இலச்சினையாகவோ, படமாகவோ, வடிவமைப்பாகவோ, அல்லது இவை கலந்தோ அமையப்பெறும். வழக்கமான இவை அல்லாது வண்ணம், மனம், ஓசை போன்றவற்றை அடிப்படையாகக் கொண்ட சில மரபுசாராத வணிகச்சின்னங்களும் உண்டு. எ.கா. - ஏர்டெல் கருப்பாடல் (theme song).

## மேலும் பார்க்க

*அறிவுசார் சொத்துரிமை
*பதிப்புரிமை
*புவிசார் குறியீடு

## மேற்கோள்கள்


பகுப்பு:அறிவுசார் சொத்துரிமை
இடைமணமியமாக்கப்பட்டக் கொழுப்பு

**இடைமணமியமாக்கப்பட்டக் கொழுப்பு** (Interesterified fat) என்பவை ஒரு டிரைகிளிசரைடு மூலக்கூறிலிருந்து மற்றொரு மூலக்கூறுக்கு மாற்றப்பட்ட கொழுப்பு அமிலங்களைக் கொண்ட ஒருவகை எண்ணெய்களாகும். இடைமணமியமாக்கப்படும் வினையானது கொழுப்பு அமிலங்களை மாற்றுவதில்லை. பொதுவாக, உருகுநிலையை மாற்றுவதற்கும், கொழுப்பு அழுகலைத் தாமதப்படுத்துவதற்கும், பொரித்தலுக்கு மிகவும் ஏற்ற எண்ணெயை உருவாக்குவதற்கும், நிறைவுற்ற கொழுப்பு அமிலங்களைக் கொண்ட நல்ல சுவையான மார்கரின் தயாரிப்பதற்கும், இந்த இடைமணமியமாக்கப்படும் வினையானது உதவுகின்றது. மாறுபக்க கொழுப்புகளை உருவாக்கும் பகுதியாக ஐட்ரசனேற்றப்பட்ட எண்ணெய்களைப் போலன்றி, உணவுத் தொழிலகங்களில் உபயோகப்படுத்தப்படும் இடைமணமியமாக்கப்பட்டக் கொழுப்புகளை, எளிமை மற்றும் பொருளாதாரக் காரணங்களுக்காக, ஐட்ரசனேற்றப்பட்ட கொழுப்புகளிலிருந்துப் பெற முடியும்.

## மேற்கோள்கள்

பகுப்பு:கொழுப்புகள்
தமிழ்ப் பருவப்பெயர்கள்

தமிழ்மொழிக்குள்ள பல சிறப்புகளில் சொற்சிறப்பும் ஒன்று. தமிழ்மொழியிலுள்ள பருவப்பெயர்கள் இதற்கு எடுத்துக்காட்டாகும். இச்சொற்களின் சிறப்பு, உருவத்தையும் பருவத்தையும் காட்டி நிற்பதாகும்.

## ஆண்களின் பருவப்பெயர்கள்
# 1 - 12 வயது ஆண் - பாலகன்
# 12 - 24 வயது ஆண் - விடலை.
# 24 - 36 வயது ஆண் - காளை. 
# 36 - 48 வயது ஆண் - மீளி.
# 48 - 60 வயது ஆண் - மறவோன்.
# 60 - 72 ஆண் - திறவோன்.
# 72 வயதுக்கு மேல் ஆண் - முதுமகன்.

### மற்றொரு பட்டியல்
# பிள்ளை        - குழந்தைப்பருவம்
# சிறுவன்        - பாலப்பருவம்
# பையன்        - பள்ளிப்பருவம்
# காளை          - காதற்பருவம்
# தலைவன்    - குடும்பப்பருவம்
# முதியோன்  - தளர்ச்சிப்பருவம்
# கிழவன்       - மூப்புப்பருவம்

## பெண்களின் பருவப்பெயர்கள்
உலா வரும் தலைவனைப் பார்த்து காம வயப்பட்டு ஏழு வகையான பருவப் பெணகள் மயங்குவதாக உலா நூல் பாடல்கள் அமைவது மரபு. பெண் பருவம்

## பூவின் பருவங்கள்
# அரும்பு - அரும்பும்நிலை
# மொட்டு -மொக்குவிடும்நிலை
# முகை -முகிழ்க்கும் நிலை
# மலர் -பூநிலை
# அலர் -மலர்ந்த நிலை
# வீ -வாடும்நிலை
# செம்மல் -இறுதிநிலை

## இலைகளின் பருவப்பெயர்கள்
# கொழுந்து -குழந்தைப்பருவம்
# தளிர் -இளமைப்பருவம்
# இலை -காதற்பருவம்
# பழுப்பு -முதுமைப்பருவம்
# சருகு -இறுதிப்பருவம்

## உசாத்துணை நூல்கள்

## இவற்றையும் பார்க்க
பூப்பு

பகுப்பு:தமிழ்ப் பெயர்கள்
சன் மியூசிக்கு

**சன் மியூசிக்கு** என்பது சன் குழுமத்தின் துணை நிறுவனமான சன் டிவி நெட்வொர்க்கிற்கு சொந்தமான தமிழ் மொழி இசை கட்டணத் தொலைக்காட்சி சேவை ஆகும். இந்த அலைவரிசை செப்டம்பர் 5, 2004 ஆம் ஆண்டு முதல் சென்னையை தலைமையகமாகக் கொண்டு உலகளவில் இயங்கி வருகின்றது. சன் மியூசிக் தொலைக்காட்சி தனது உயர் வரையறு தொலைக்காட்சியை டிசம்பர் 11, 2011 ஆம் ஆண்டு முதல் ஒளிபரப்ப தொடங்கியது.

## நிகழ்ச்சிகள்
இந்த தொலைக்காட்சியில் காதலுக்கு மரியாதை, பிறந்தநாள் வாழ்த்து, உங்களுடன் சன் மியூசிக், மசாலா மெயில், ட்ரிங் ட்ரிங், அன்பே அன்பே, நீங்களும் நாங்களும், காலைத் தென்றல், வாழ்த்தலாம் வாங்க, பாட்டு புதுசு, சூப்பர் ஹிட்ஸ், தேன் மழை, ஹாய் குட்டீஸ், சிரி சிரி, நினைத்தாலே இனிக்கும், டிராபிக் ஜாம், லேடிஸ் சாய்ஸ், டியர் சன் மியூசிக் போன்ற பல இசை சார்ந்த நிகழ்ச்சிகள் ஒளிபரப்புகிறது.
 
## வட போச்சே!
சன் மியூசிக் சேனலில் வரும் ஜனரஞ்சக நகைச்சுவை நிகழ்ச்சிகளில் ஒன்று வட போச்சே! பல சூழல்களில் மக்கள் எவ்வாறு செயல்படும் என்பதை வரையறுத்து காட்டும் வகையில் அமைக்கப்பட்டுள்ள இந்நிகழ்ச்சி சித்தரிக்கப்படும் நேரத்தில் மனவேதனையும், விஷயம் தெரிந்த பிறகு ஆனந்தத்தையும் ஏற்படுத்தும் வகையிலானது.

## மேற்கோள்கள்

## வெளி இணைப்புகள்
* Sun Music's official website
* Sun Music on YouTube
* Sun TV Network
* Sun Group
* Sun Music program guide 

பகுப்பு:2004 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
தொலைக்காட்சி
பகுப்பு:இசை தொலைக்காட்சி அலைவரிசைகள்
உலகில் உள்ள மிகப்பழமையான கட்டடங்களின் பட்டியல்

இக்கட்டுரையில் உலகின் ஒவ்வொரு கண்டத்திலும் நாட்டிலும் உள்ள மிகப்பழமையான நடைமுறையில் உள்ள கட்டிடங்கள் பட்டியலிடப்பட்டுள்ளது.

## சான்றுகள்

## வெளி இணைப்புகள்
* International Architecture database

பகுப்பு:கட்டிடங்கள்
ரபாத்

thumb|ரபாத் - செயற்கைக்கோள் தோற்றம்
**ரபாத்** (, அரபு:الرباط, ), மொரோக்கோ அரசின் தலைநகரமும் மூன்றாவது பெரிய நகரமும் ஆகும். 2010 இல் இதன் மக்கட்தொகை ஏறக்குறைய 650,000 ஆகும். இது ரபாத்-சாலே-சம்மோர்-சயெர் பிரதேசத்தினதும் தலைநகரம் ஆகும். போ ரெக்ரெக் ஆறு அத்திலாந்திக் சமுத்திரத்தில் கலக்கும் இடத்தில் இந்நகரம் அமைந்துள்ளது. ஒரு சுற்றுலா மையமாக உள்ளதாலும் பல வெளிநாட்டுத் தூதரகங்கள் அமைந்திருப்பதாலும் நாட்டின் முக்கிய நகரமாக இது திகழ்கின்றது.

## மேற்கோள்கள்


பகுப்பு:மொரோக்கோ
பகுப்பு:ஆப்பிரிக்கத் தலைநகரங்கள்
பிசாவு

**பிசாவு** (), கினி-பிசாவு நாட்டின் தலைநகரமும் மிகப்பெரிய நகரமும் ஆகும். 2007 மதிப்பீட்டின் படி இதன் மக்கட்தொகை 407,424 ஆகும். கெபா ஆறு அத்திலாந்திக் பெருங்கடலில் கலக்குமிடத்திலுள்ள இந்நகரம், நாட்டின் பிரதான துறைமுக நகரமாகவும் நிர்வாக மற்றும் இராணுவ மையமாகவும் விளங்குகின்றது.

## மேற்கோள்கள்


பகுப்பு:கினி-பிசாவு
பகுப்பு:ஆப்பிரிக்கத் தலைநகரங்கள்
குவாண்டம் புள்ளி

ஒரு நானோ படிக குறைகடத்தி **குவாண்டம் புள்ளி** (Quantum dot,  சுருக்கமாக QD ) என அழைக்கப்படுகிறது. இது ஒளியை உமிழும் பண்புகளை பெற்ற நானோ துகள் ஆகும். இந்த துகள்களின் எக்சைடான்கள் (excitons) மூன்று அச்சுகளிலும்   குவாண்டம் எல்லையால் கட்டுப்படுத்தப்படுகிறது. எனவே இது ஒரு பூஜிய பரிமாண துகள் ஆகும்.  இந்த தனிப்பட்டப் பண்பின் காரணமாக இந்த நானோ படிகங்கள் பல்வேறு துறைகளில் பயன்படுத்தப் படுகின்றன.(எ.கா) CdSe , CdTe  QDs . QD -இன் ஓளி உமிழும் பண்பு உயிர் தொழில் நுட்பவியலில் கேன்சர் அணுக்களைப் படம் பிடித்துக் காட்டப் பயன்படுகின்றன. மேலும் சூரிய மின்கலம், சுற்றுச் சூழல் என பல துறைகளில் இதன் பயன்பாடுகள் ஆராயப்பட்டு வருகின்றன. இத்துகள்கள் உமிழும் ஒளியின் அலைநீளம் மற்றும் இத்துகள்களின் அளவு இத்துகள்களின் ஆற்றல் இடைவெளி மட்டத்தைப் பொறுத்து மாறுபடும்.

பகுப்பு:குறைக்கடத்திகள்
ஜூடி கார்லேண்ட்

**ஜூடி கார்லேண்ட்** (*Judy Garland*) (ஜூன் 10, 1922 – ஜூன் 22, 1969), அமெரிக்க நடிகையும் பாடகியும் ஆவார்.

அத்துடன் 1999 ஆம் ஆண்டில் அமெரிக்க திரைப்படக் கழகத்தினால் (AFI) அனைத்துக் காலப் பகுதிக்குமான சிறந்த நடிகை (*greatest female star of all time*) விருது வழங்கப்பட்டது.

## மேற்கோள்கள்


## வெளி இணைப்புகள்
*The Judy Garland Database
*The Judy Room

பகுப்பு:அமெரிக்கத் திரைப்பட நடிகர்கள்
பகுப்பு:1922 பிறப்புகள்
பகுப்பு:1969 இறப்புகள்
பகுப்பு:அமெரிக்கத் திரைப்பட நடிகைகள்
பகுப்பு:ஆங்கில அமெரிக்கர்கள்
பகுப்பு:அமெரிக்க தொலைக்காட்சி நடிகைகள்
கூர்க்கா

**கூர்க்கா** (*Gurkha*) என்பது நேபாளத்தில் உள்ள ஒருவகை மக்களைக் குறிக்கும் சொல். இந்து சமயச் சித்தரான கோரக்நாத் என்ற வார்த்தையிலிருந்து தோன்றியிருக்கலாம் என்று நம்பப்படுகிறது. மேலும் இமயமலையின் ஒரு பகுதியான கோர்க்கா பிரதேசத்தில் வாழும் மக்கள் ஆதலால் இந்தப் பெயர் பெற்றிருக்கலாம் என்ற கருத்தும் உள்ளது. ஆங்கில கிழக்கிந்திய கம்பெனியால் இந்தியாவில் அமைக்கப்பட்ட ராணுவப்படையில் சேர்த்துக்கொள்ளப்பட்ட கூர்க்காக்கள், அதன்பின் வந்த பிரித்தானிய ராஜியத்திலும் படைபிரிவில் இடம்பெற்றிருந்தனர். இவர்கள் இந்திய சுதந்திரத்திற்கு பின்னர் பிரித்தானிய ராணுவத்திலும் சேர்த்துக் கொள்ளப்பட்டனர். பிரித்தானிய அரசக் குடும்பத்திற்கு விசுவாசமாக நடந்து கொண்டனர். கூர்க்கா இன மக்கள் இன்று இந்திய ராணுவத்திலும், பிரித்தானிய ராணுவத்திலும், சிங்கப்பூரின் உள்ளூர்க் காவல் படைகளிலும் பணிபுரிந்து வருகின்றனர். கூர்க்காக்கள் பொதுவாக குக்குரி என்னும் நீளமான வளைந்த கத்தியை எப்பொழுதும் தங்களுடனே வைத்துக்கொள்ளும் பழக்கம் உடையவர்கள். தமிழகத்தின் சில இடங்களில் இரவுநேரக் காவல் பணியிலும் ஈடுபட்டு அதன்மூலம் வருமானம் ஈட்டிப் பிழைப்பு நடத்தி வருகின்றனர்.

பகுப்பு:நேபாள இனக்குழுக்கள்
பகுப்பு:நேபாளம்
பகுப்பு:ஐக்கிய இராச்சியத்தின் படைத்துறையினர்
பிரதியோகித தர்பன்

**பிரதியோகித தர்பன்** என்பது இந்தியாவின் புகழ் வாய்ந்த இதழாகும். இந்த இதழ் நடப்பு நிகழ்வுகள், பொது அறிவு போன்ற தகவல்களைத் தருகிறது. இந்திய குடிமைப் பணித் தேர்வு மற்றும் பல போட்டித் தேர்வுகளுக்கு இந்த இதழ் மிகவும் பயனுள்ளது. இந்நூலானது பொது அறிவு, நடப்பு நிகழ்வுகள், வணிகம், வரலாறு, புவியியல், ஆட்சி அமைப்பு முறை மற்றும் இந்திய அரசியலமைப்பு போன்ற பகுதிகளை உள்ளடக்கி உள்ளது. 50 லட்சம் வாசகர்களை கொண்டுள்ள இவ்விதழ் இந்திய அளவில் வாசகர் எண்ணிக்கை அடிப்படையில் மூன்றாம் இடத்தில் உள்ளது.

## மேற்கோள்கள்

## வெளி இணைப்புகள்
* அதிகாரப்பூர்வ இணையத்தளம்

பகுப்பு:இந்திய இதழ்கள்
பகுப்பு:ஆக்ரா
பகுப்பு:இந்திய ஆங்கில இதழ்கள்
தென்னைமரம் விளையாட்டு

thumb|222px|காலில் வைத்துத் தாலாட்டல்
தாய்மாரும் பெரியவர்களும் குழந்தைகளோடு விளையாடி மகிழும் விளையாட்டுகளில் ஒன்று **தென்னைமரம் விளையாட்டு**. 

தாய் கொஞ்சம் உயரமான இடத்தில் காலைத் தொங்கவிட்டுக்கொண்டு உட்காருவாள். குழந்தையைத் தன் இரண்டுகால் பரடுகளும் தாங்குமாறு உட்கார வைத்துக்கொண்டு மேலும் கீழும் தூக்கி ஆட்டி மகிழவைப்பாள். தாயின் கால் தென்னைமரம் எனக் கொள்ளப்படும்.

ஆட்டும்போது பாட்டுப் பாடுவாள்.
:ஐயிலேலம்
:ஐல கப்ப(ல்)
திரும்பத் திரும்பப் பாடி ஆட்டுவாள்.

:தென்னை மரத்தில் ஏறாதே, தேங்காயைப் பறிக்காதே.
:மா மரத்தில் ஏறாதே, மாங்காயைப் பறிக்காதே.
இப்படிப் பல்வேறு மரங்களின் பெயர்களைச் சொல்லி ஆட்டுவாள்.

கடைசியில் குழந்தையை
:ஆற்றில் விழுகிறாயா, குளத்தில் விழுகிறாயா
எனக் கேட்பாள்.

குழந்தை எதைச் சொன்னாலும் குழந்தையை மெதுவாகத் தரையில் விழும்படி செய்வாள்.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980

பகுப்பு:தமிழர் விளையாட்டுகள்
தை தக்கா தை

**தை தக்கா தை** எனச் சொல்லிக்கொண்டு நொண்டி அடித்து மகிழும் விளையாட்டு இது. சிறுவர்கள் இதனை விளையாடுவர்.

## ஆடும் முறை
மூன்று சிறுவர்கள் நொண்டி அடிப்பர். அப்போது தூக்கிய கால்களைப் பின்புறமாகப் பிணைத்துக்கொள்வர். விழாமல் இருக்க அடுத்தவர் கைகளைப் பற்றிக்கொள்வர். மூவரும் நொண்டி அடித்துக்கொண்டு பக்கவாட்டில் சுற்றிவருவர்.

அப்போது திரும்பத் திரும்பச் சொல்லும் பாடல்தான் "தை தக்கா தை"

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*கி. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல் வெளியீடு, 1982

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
தைப்பாவை

**தைப்பாவை** என்பது மகளிர் விளையாடும் விளையாட்டுகளில் ஒன்று.

தை மாத முதல்நாள் பொங்கல். இரண்டாம் நாள் மாட்டுப்பொங்கல். மூன்றாம் நாள் கன்னிப்பொங்கல். இந்த நாளைக் கரிநாள் எனக் கூறுவர். கரிநாள் என்னும் தொடரிலுள்ள கரி சான்று என்னும் பொருளைத் தரும்.

கண்ணால் பார்ப்பது கரி. எனவே கரிநாள் என்பது காணும் பொங்கல் நாள் ஆயிற்று. நாட்டுப்புறங்களில் இந்த நாளில் பாய்ச்சல்காளை விட்டு வேடிக்கை பார்த்து மகிழ்வர். காணும் பொங்கல் நாளைக் 'கன்னிப்பொங்கல் நாள்' என்றும் சில வட்டாரங்களில் கொண்டாடி மகிழ்வர். அன்று கூட்டாஞ்சோறு ஆக்கி உண்டு மகிழ்வர்.

கூட்டாஞ்சோறு ஆக்கும்போது பாட்டும் பாடப்படும்.
:ஆடிப் பாடி வந்தோம், அரிசிப் பருப்பைப் போடுங்கள்
:கன்னிப் பெண்கள் வந்தோம், காய்கறியைப் போடுங்கள்

## இவற்றையும் பார்க்கவும்
*தமிழர் விளையாட்டுகள் (அண்மைய காலம்)

## கருவிநூல்
*மு.வை.அரவிந்தன், *தமிழக நாட்டுப்பாடல்கள்*, பாரிநிலையம் வெளியீடு, 1977

## அடிக்குறிப்பு

பகுப்பு:தமிழர் விளையாட்டுகள்
கூட்டாஞ்சோறு

கூட்டாஞ்சோறு என்பது கூட்டாகச் சேர்ந்து சோறாக்கி உண்ணும் ஒரு விழா.
;பிள்ளைகள்
:குழந்தைகள் இவ்வாறு பெரியவர்கள் உண்பதை விளையாக நடித்து விளையாடுவதும் உண்டு. இதனைச் சில பிள்ளைத்தமிழ் நூல்கள் சிறுசோறாக்கல் என்னும் பருவமாக வைத்துப் பாடல்கள் பாடியுள்ளன.
;விழாக்கள்
:முனியனார் போன்ற படைப்புத் தெழ்வங்களை வழிபடும்போது பல குடும்பங்கள் ஒன்று சேர்ந்து ஒரே பொங்கலாக வைத்துப் படைத்துக் கூட்டாக உண்ணும் வழக்கம் நாட்டுப்புறங்களில் உண்டு. இது கூட்டாஞ்சோறு பழக்கத்தின் எச்சமிச்சம்.
;அரசன்
:அரசன் பெருஞ்சோறு வழங்குவது இதனோடு எண்ணிப்பார்க்க வேண்டிய ஒன்று.
;திருப்பாவை
:ஆண்டாள் தன் தோழிமாரோடு கூடிக் கூட்டாஞ்சோறு உண்டதைக் குறிப்பிடுகின்றாள். 
## அடிக்குறிப்பு

பகுப்பு:தமிழர் விழாக்கள்
தொடு விளையாட்டு

thumb|கால் கவட்டிக்குள் கைவிட்டு மூக்கைப் பிடித்துக்கொண்டு நின்றால் தொடக்கூடாது
thumb|கல்லில் கம்பு ஊன்றிநின்றால் தொடக்கூடாது
**தொடு விளையாட்டு** என்பது சிறுவர் சிறுமியர் ஓடியும், நொண்டியும், கண்ணைக் கட்டிக்கொண்டும் பல விதிகள் வைத்துக்கொண்டு ஒருவரை ஒருவர் தொட்டு விளையாடும் விளையாட்டு. இதில் பல வகைகள் உண்டு.

;வட்டத்துக்குள் ஓடும்போது தொடுதல்
:பெரிய வட்டத்துக்குள் ஓடித் தொடுதல்
:சிறிய வட்டத்துக்குள் நொண்டி அடித்துக்கொண்டு ஓடித் தொடுதல்
:கண்ணைக் கட்டிக்கொண்டு தொடுதல்
;கட்டக் கோட்டில் ஓடிக்கொண்டு தொடுதல்
;ஆள்-வேலியை அறுத்துக்கொண்டு தொடுதல்
;முறை வைத்துக்கொண்டு தொடுதல்
:உட்கார்ந்திருக்கும்போது தொடக்கூடாது
:கும்பிட்டு நிற்பவரைத் தொடக்கூடாது
:கால் கவட்டிக்குள் கையை விட்டு மூக்கைப் பிடித்துக்கொண்டு நிற்பவரைத் தொடக்கூடாது.
:தூணைப் பற்றி நிற்போரைத் தொடக்கூடாது.
:இருவர் பற்றி நிற்கும்போது தொடக்கூடாது.
:கையால் மண்ணைத் தொட்டுக்கொண்டு நிற்கும்போது தொடக்கூடாது.
:கல்லில் கால் ஊன்றிக்கொண்டு நிற்பவரைத் தொடக்கூடாது.
:கல்லில் கம்பு ஊன்றிக்கொண்டு நிற்பவரைத் தொடக்கூடாது.
:நிழலில் நிற்பவரைத் தொடக்கூடாது.
என்றெல்லாம் முறை வைத்துக்கொண்டு தொட்டு விளையாடுதல் ஒரு வகை.
## இவற்றையும் பார்க்கவும்
:தமிழர் விளையாட்டுகள் (அண்மைய காலம்)
## கருவிநூல்
* ஞா.தேவநேயப் பாவாணர், *தமிழர் விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954
* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980

பகுப்பு:தமிழர் விளையாட்டுகள்
நாசிக் கண்டார்

**நாசிக் கண்டார்** (*Nasi Kandar*) என்பது வட மலேசியாவில் குறிப்பாக பினாங்கு மாநிலத்தில் ஒரு புகழ் பெற்ற உணவு வகையாகும். மலேசியாவின் மற்றப் பகுதிகளில் இவ்வுணவு வகை கிடைக்கப் பெற்றாலும் பினாங்கு மாநிலத்தில் விற்கப்படுகின்ற நாசிக் கண்டாரே மிகவும் பிரபலமானது. நாசிக் கண்டார் என்பது ஒரு வகை மீன் குழம்பு கலந்த சோறு என்பதாகும். சோறு மற்றும் அதில் மீன் குழம்பை ஊற்றி, அத்துடன் அவித்த வெண்டைக்காய் மற்றும் பொறித்த பாவற்காய், பொரித்த கோழி என அவரவருக்குப் பிடித்த மேல்கறியுடன் (side dishes ) இவ்வுணவு பரிமாறப்படுகின்றது.

நாசிக் கண்டார் என்பது மலேசிய தமிழ் முஸ்லிம் மக்களின் ஒரு பாரம்பரிய உணவு வகையாகும். *நாசி* என்றால் தமிழில் சோறு என்று பொருள்தரும். *கண்டார்* என்றால்  தமிழில் காவடி என்று சொல்லலாம். இன்று நாசிக் கண்டார் உணவகங்களில் விற்கப்பட்டாலும் அக்காலத்தில் இவ்வுணவை விற்பவர்கள்  நீண்ட கம்புகளின்  நுனியில் அடுப்புகளைத் தொங்கவிட்டு, அந்த அடுப்புகளின் மீது சோற்றுப் பானையும் மற்றொரு முனையில் குழம்புப் பானையையும் வைத்துக் கொண்டு, அவைகளைக் காவடிபோல் தூக்கிச் சொன்று கூவிக்கூவி விற்பார்கள். அதனால்தான் இதற்கு நாசிக் கண்டார் (காவடி சோறு) என்கின்றப் பெயர் ஏற்பட்டிருக்கக்கூடும் என அறிஞர்கள் கருதுகின்றனர்.

நாசிக் கண்டாரின் சுவை குழம்பில் தான் இருக்கிறது. வழக்கமான குழம்பிற்கும் இக்குழம்பிற்கும் நிறைய வேறுபாடுகள் உண்டு. நாசி கண்டாருக்காக செய்யப்படுகின்ற மீன் குழம்பில் அரைத்துச் சேர்த்த மிளகாய் சாந்து, வெங்காயம், அன்னாசிப் பூ, இரம்பை இலை (Daun Pandan),  வெங்காயத்தாள் என பல்வேறு பொருட்கள் சேர்க்கப்படுகின்றன. மேலும் நாசிக் கண்டாரின் சுவை என்பது வெறும் மீன் குழம்பில் மட்டுமல்ல. மாறாக இவ்வுணவு பரிமாறப்படும் பொழுது மீன் குழம்புடன், சேர்த்து கோழி குழம்பு, ஆட்டுக்  குழம்பு,  கணவாய் குழம்பு என பல்வேறான குழம்புகள் கலந்தப் பிறகே *நாசிக் கண்டார்* பரிமாறப்படும்.

முன்பெல்லாம் நாசிக் கண்டார் மேல்கறியுடன் ஒரே தட்டில் பரிமாறப்பட்டது. ஆனால் இன்று அதன் மேல்கறிகள் தனியாக சிறிய குண்டு பாத்திரங்களில் பரிமாறப்படுகின்றது.

## வெளி இணைப்புகள்
* Nasi Kandar 
* Nasi Kandar Guide 

## மேற்கோள்கள்

பகுப்பு:மலேசிய உணவுகள்
பகுப்பு:பினாங்கு
பகுப்பு:மீன் உணவு வகைகள்
பகுப்பு:அரிசி உணவுகள்
சன் செய்திகள்

**சன் செய்திகள்** என்பது சன் குழுமத்தின் துணை நிறுவனமான சன் டிவி நெட்வொர்க்கிற்கு சொந்தமான தமிழ் மொழி 24 மணி நேரச் செய்தி கட்டணத் தொலைக்காட்சி சேவை ஆகும். இந்த அலைவரிசை மே 7, 2000 ஆம் ஆண்டு முதல் சென்னையை தலைமையகமாகக் கொண்டு உலகளவில் இயங்கி வருகின்றது. இது இந்தியாவில் 95 மில்லியனுக்கும் அதிகமான குடும்பங்களைச் சென்றடைகிறது.

## வரலாறு
சன் செய்திகள் அலைவரிசையானது 2000ஆம் ஆண்டு ஏப்பிரல் 14ஆம் திகதி தொடங்கப்பட்டது. சன் குழுமத்தின் தலைவரான கலாநிதி மாறன் இந்தத் தொலைக்காட்சி அலைவரிசையை ஆரம்பித்து வைத்தார். இதன் செய்தி ஆசிரியராக தற்போது தமிழ்நாட்டின் தலைசிறந்த விவாத நெறியாள்கையாளரும் ஊடகவியலாளருமான மு. குணசேகரன் பொறுப்பேற்றுள்ளார்.

## மேற்கோள்கள்

## வெளி இணைப்புகள்
* Sun News on Youtube
* Sun TV Network
* Sun Group

பகுப்பு:2000 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
தொலைக்காட்சி
பகுப்பு:செய்தி தொலைக்காட்சி அலைவரிசைகள்
ஏஎக்ஸ்என் (தொலைக்காட்சி)

**ஏ எக்குசு என்** (*AXN*) ஒரு கட்டண தொலைக்காட்சி. இந்த மின் வடம் மற்றும் செயற்கைக்கோள் தொலைக்காட்சி சோனி பிற்சர்சு என்டர்டைன்மென்ட் நிறுவனத்தால் நடத்தப்படுகிறது. இத்தொலைக்காட்சி மே 22, 1997 அன்று  துவங்கப்பட்டது. இதன் வலையமைப்பு இப்போது செப்பான், ஐரோப்பா, ஆசியா, லத்தின் அமெரிக்கா என பலபகுதிகளுக்கும் பரவியுள்ளது. இத்தொலைக்காட்சிக்கு தேவையான பணம் விளம்பரங்கள் மற்றும் சந்தா கட்டணம் மூலம் பெறப்படுகிறது. 24 மணிநேர தொலைக்காட்சியான ஏஎக்ஸ்என்  அதிரடி தொலைக்காட்சித் தொடர்கள், திரைப்படங்கள், இயங்குபடங்கள் மற்றும் சாகச-உண்மை நிகழ்ச்சிகள் மற்றும் வாழ்க்கை முறை விளையாட்டு நிகழ்ச்சிகள் போன்றவற்றை ஒளிபரப்புகிறது.

## மேற்கோள்கள்

பகுப்பு:தொலைக்காட்சி நிறுவனங்கள்
இந்திய பன்னாட்டு வானூர்தி நிலையங்கள்

இந்தியாவில் உள்ள சர்வதேச வானூர்தி நிலையங்களின் பட்டியல்

## சர்வதேச விமான நிலையங்கள்
# திருச்சிராப்பள்ளி பன்னாட்டு வானூர்தி நிலையம், திருச்சி & தஞ்சாவூர்.
# குரு ராம்தாசு பன்னாட்டு வானூர்தி நிலையம், அமிர்தசரசு பஞ்சாப்
#பிர்சா முண்டா சர்வதேச விமான நிலையம், ராஞ்சி
# இந்திரா காந்தி பன்னாட்டு வானூர்தி நிலையம், புதுடில்லி
# லோகப்பிரியா கோபிநாத் பொர்தலொய் பன்னாட்டு வானூர்தி நிலையம், குவகாத்தி, அசாம்.
# சர்தார் வல்லபாய் படேல் பன்னாட்டு வானூர்தி நிலையம், அகமதாபாத்.
# நேதாஜி சுபாசு சந்திர போசு பன்னாட்டு வானூர்தி நிலையம், கொல்கொத்தா.
# சத்திரபதி சிவாஜி பன்னாட்டு வானூர்தி நிலையம், மும்பை.
# இராஜீவ் காந்தி பன்னாட்டு வானூர்தி நிலையம், ஹைதராபாத்.
# கோவா பன்னாட்டு வானூர்தி நிலையம், கோவா.
# அறிஞர் அண்ணா பன்னாட்டு விமான நிலையம், சென்னை.
# மதுரை பன்னாட்டு விமான நிலையம், மதுரை.
# பெங்களூரூ பன்னாட்டு வானூர்தி நிலையம், பெங்களூரூ.
# கொச்சி பன்னாட்டு வானூர்தி நிலையம், கொச்சி.
# திருவனந்தபுரம் பன்னாட்டு விமான நிலையம், திருவனந்தபுரம்.
# ஜெய்ப்பூர் பன்னாட்டு வானூர்தி நிலையம், ஜெய்ப்பூர்.
# பாபா சாகிப் அம்பேத்கர் பன்னாட்டு வானூர்தி நிலையம், நாக்பூர்.
# கோயம்புத்தூர் பன்னாட்டு வானூர்தி நிலையம்
# கோழிக்கோடு பன்னாட்டு வானூர்தி நிலையம்
# வீர் சவர்கார் பன்னாட்டு வானூர்தி நிலையம்,	போர்ட் பிளேர்.

## மூலம்
*இயர்புக் 2012, வீ.வீ.கே. சுப்புராசு

பகுப்பு:இந்திய வானூர்தி நிலையங்கள்
இந்திய மீன் வள மையங்கள் பட்டியல்

இந்தியாவில் மீன் வளத்தை கண்காணிப்பதற்கான மையங்களின் பட்டியல்.

## பட்டியல்
# கஞ்சம்
# கல்யாண்
# கலிங்கப்பட்டினம்
# கார்வார்
# டிகோயார்
# தெல்லிச்சேரி
# பந்தாரா
# மங்ரோல்
# மசிலிப்பட்டினம்
# ரத்தினகிரி
# காக்கிநாடா
# கொச்சி
# கோழிக்கோடு
# சூரத்
# சென்னை
# திருவனந்தபுரம்
# தூத்துக்குடி
# நாகப்பட்டினம்
# நெல்லூர்
# பாம்பன் தீவு
# புதுச்சேரி
# பூரி
# போர்பந்தர்
# மங்களூரு
# மும்பை
## மூலம்
*இயர்புக் 2012, வீ.வீ.கே. சுப்புராசு

பகுப்பு:இந்திய அமைப்புகள்
ஜி. மாதவன்

**ஜி. மாதவன் நாயர் **(G. Madhavan Nair, ,பிறப்பு அக்டோபர் 31, 1943) இந்திய விண்வெளி ஆய்வு மையத்தின் முன்னாள் தலைவராகவும் இந்திய அரசின் விண்வெளித்துறை செயலராகவும் இருந்தவர். மேலும் இவர் விண்வெளி ஆணையத்தின் தலைவராகவும் பெங்களூருவிலிருந்து இயங்கும் அன்ட்ரிக்சு நிறுவனத்தின் மேலாண் அமைப்பின் தலைவராகவும் இருந்தவர். இவரது அரசுப்பணிச் சேவைகளைப் பாராட்டி இவருக்கு 2009ஆம் ஆண்டு பத்ம விபூசண் விருது வழங்கப்பட்டது. இவர் தலைமையேற்ற ஆந்திரிக்சு கழகம் தேவாசு பல்லூடக நிறுவனத்துடன் சனவரி 28, 2005 அன்று ஒப்பிட்ட எசு அலைக்கற்றை பகிர்வுக்கான பேர ஊழல் தொடர்பாக இவர் மீது சனவரி 25, 2012 அன்று எந்த அரசுத்துறை பணிகளிலும் பொறுப்பேற்க இவருக்குத் தடை விதிக்கப்பட்டு நடவடிக்கை எடுக்கப்பட்டது. இதனையடுத்து இந்திய தொழில்நுட்பக் கழகம் பட்னாவின் ஆளுனர் குழுமத் தலைவர் பதவியிலிருந்து விலகியுள்ளார்.

## மேற்கோள்கள்

## வெளியிணைப்புகள்
*ISRO Chairman biography - ISRO Website

 
 

பகுப்பு:இந்திய விண்வெளித் திட்டங்கள்
பகுப்பு:இந்தியப் பொறியியலாளர்கள்
பகுப்பு:இந்திய அறிவியலாளர்கள்
பகுப்பு:திருவனந்தபுரம் மாவட்ட மக்கள்
பகுப்பு:1943 பிறப்புகள்
பகுப்பு:வாழும் மக்கள்